***CAS OLT***



|  |  |
| --- | --- |
| CASA DE ASIGURĂRI DE SĂNĂTATE OLT |  |
| Aleea Muncii Nr. 1-3, Slatina, Olt | Nr.ord.com/an | 989/1998 |
| Tel: | 0372756681 | A.F./C.U.I.  | 11340121 |
| Fax: | 0372877480 | Contul  | RO61TREZ27A660404200109X |
| TEL VERDE: | 0800.500.228 | Banca  | TREZORERIA SLATINA |
| E-mail:  | acds.casot@gmail.com | Capital social | - |

**ANUNŢ**

**PRIVIND ORGANIZAREA ACŢIUNII DE NEGOCIERE ȘI ÎNCHEIERE A CONTRACTELOR DE FURNIZARE DE SERVICII MEDICALE ÎN ASISTENŢA MEDICALĂ DE SPECIALITATE PENTRU SPECIALITĂŢI CLINICE,** **INCLUSIV PENTRU SPECIALITATEA MEDICINĂ FIZICĂ ȘI DE REABILITARE PENTRU ANUL 2022, PENTRU PERIOADA 15.04-31.12.2022**

**In temeiul prevederilor:**

* HG nr.696 /2021 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale în cadrul sistemului de asigurări sociale de sănătate pentru anii 2021-2022, cu modificarile si completarile ulterioare,
* Ordinul MS/CNAS nr.1068/627/2021 privind aprobarea Normelor metodologice de aplicare în anul 2021 a  HG nr.696/2021 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale în cadrul sistemului de asigurări sociale de sănătate pentru anii 2021 – 2022, cu modificarile si completarile ulterioare,
* art. 196, alin. 1 din HGR nr.696 /2021 pentru aprobarea pachetelor de servicii şi a Contractului-cadru: “*Casele de asigurări de sănătate comunică termenele de depunere/transmitere a cererilor însoţite de documentele prevăzute de actele normative în vigoare, necesare încheierii şi negocierii contractelor de furnizare de servicii medicale, de medicamente şi unele materiale sanitare în tratamentul ambulatoriu, inclusiv termenul-limită de încheiere a contractelor, prin afişare la sediile instituţiilor, publicare pe paginile web ale acestora şi anunţ în mass-media, cu minimum 5 zile lucrătoare înainte de începerea perioadei de depunere/transmitere a documentelor de mai sus, respectiv cu minimum 5 zile lucrătoare înainte de începerea perioadei în care se încheie contractele în vederea respectării termenului-limită de încheiere a acestora.”*

**Având în vedere:**

* adresa CNAS nr.P2550/30.03.2022, înregistrată la CAS Olt cu nr.8.995/30.03.2022, prin care au fost transmise precizări suplimentare referitoare la încheierea actelor adiţionale de prelungire a valabilităţii contractelor incheiate în anul 2022,
* adresa CNAS nr.DG941/25.03.2022, înregistrată la CAS Olt cu nr.8.380/25.03.2022, prin care au fost transmise precizări referitoare la încheierea actelor adiţionale de prelungire a valabilităţii contractelor incheiate în anul 2022, pentru asigurarea continuităţii acordării asistenţei medicale cu îndeplinirea de către furnizori a tuturor condiţiilor privind relaţiile contractuale (documente, condiţii de eligibilitate, etc);
* agenda procesului de contractare a serviciilor medicale pentru anul 2022, nr.9.341/01.04.2022, a CAS Olt.

**Casa de Asigurari de Sanatate Olt anunţă începerea procesului de contractare în vederea încheierii contractelor de furnizare de servicii medicale în asistenţa medicală de specialitate din ambulatoriu pentru specialitățile clinice, inclusiv pentru specialitatea medicină fizică și reabilitare, după cum urmează:**

1. *OBIECTUL ACŢIUNII DE CONTRACTARE:*

Încheierea cu furnizorii noi a contractelor de furnizare servicii medicale clinice inclusiv pentru specialitatea medicină fizică și reabilitare pentru perioada 15.04.-31.12.2022.

**II. *ÎN VEDEREA INTRĂRII ÎN RELAŢII CONTRACTUAL, FURNIZORII DE SERVICII MEDICALE TREBUIE SĂ ÎNDEPLINEASCĂ URMĂTOARELE CONDIŢII:***

 a) sunt autorizaţi conform prevederilor legale în vigoare;

 b) Sunt evaluaţi potrivit dispoziţiilor art. 253 din Legea nr. 95/2006, republicată, cu modificările şi completările ulterioare, pentru furnizorii exceptați de la obligativitatea acreditării sau care nu intră sub incidența prevederilor referitoare la acreditare, potrivir art.7, alin.5 din Legea nr.185/2017 privind asigurarea calității în sistemul de sănătate, cu modificările şi completările ulterioare;

 c) Sunt acreditaţi sau înscriși în procesul de acreditare pentru furnizorii obligați să se acrediteze potrivit reglementărilor Legii nr.95/2006, republicată, cu modificările şi completările ulterioare și cele ale Legii nr.185/2017, cu modificările şi completările ulterioare și respectiv, sunt acreditați pentru furnizorii care au optat sa parcurca voluntar procesul de acreditare;

 c) să depună, în vederea încheierii contractului toate documentele necesare, în termenele stabilite pentru contractare.

**III. DOCUMENTE SOLICITATE ÎN VEDEREA ÎNCHEIERII CONTRACTELOR IN ANUL 2021 PENTRU FURNIZORII DE SERVICII MEDICALE CLINICE:**

 Contractul de furnizare de servicii medicale dintre furnizorii de servicii medicale de specialitate din ambulatoriu pentru specialitățile clinice şi casa de asigurări de sănătate se încheie de către reprezentantul legal, pe baza următoarelor documente:

 a) cererea/solicitarea pentru intrare în relaţie contractuală cu casa de asigurări de sănătate;

 b) 1. dovada de evaluare a furnizorului, precum şi a punctului/punctelor de lucru secundare, după caz, pentru furnizorii care au această obligație conform prevederilor legale în vigoare, valabilă la data încheierii contractului, cu obligaţia furnizorului de a o reînnoi pe toată perioada derulării contractului. Dovada de evaluare se depune la contractare numai de furnizorii care au evaluarea făcută de altă casă de asigurări de sănătate decât cea cu care furnizorul doreşte să intre în relaţie contractuală;

 2. dovada de acreditare sau de înscriere în procesul de acreditare a furnizorului, precum și a punctului/punctelor de lucru secundare, după caz, pentru furnizorii care au această obligație conform prevederilor legale în vigoare, valabilă la data încheierii contractului, cu obligaţia furnizorului de a o reînnoi pe toată perioada derulării contractului; Dovada de acreditare se depune la contractare de furnizorii care nu au această obligație și au optat să se acrediteze;

c) contul deschis la Trezoreria Statului sau la bancă, potrivit legii;

d) codul de înregistrare fiscală - codul unic de înregistrare sau codul numeric personal - copia buletinului/cărţii de identitate, după caz;

e) certificat de înregistrare în Registrul unic al cabinetelor medicale, eliberat de Direcția de Sănătate Publică;

f) autorizaţie sanitară de funcţionare şi referatul de evaluare anual eliberat de Direcția de Sănătate Publică, prin care se confirmă îndeplinirea condiţiilor igienico-sanitare prevăzute de lege;

g) dovada asigurării de răspundere civilă în domeniul medical pentru furnizor, valabilă la data încheierii contractului, cu obligaţia furnizorului de a o reînnoi pe toată perioada derulării contractului, cu excepţia cabinetelor medicale individuale şi societăţilor cu răspundere limitată, cu un singur medic angajat;

h) lista, asumată prin semnătura electronică, cu personalul medico-sanitar care intră sub incidența contractului încheiat cu casa de asigurări de sănătate și care îşi desfăşoară activitatea în mod legal la furnizor, precum și programul de lucru al acestuia, conform modelului prevăzut în norme. Lista cuprinde informații necesare incheierii contractului (Anexa 1, 2, 3);

i) programul de activitate al cabinetului/ punctului de lucru/ punctelor de lucru secundare, după caz, conform modelului prevăzut în norme (Anexa 45);

j) actul doveditor privind relaţia contractuală dintre furnizorul de servicii medicale clinice şi furnizorul de servicii de sănătate conexe actului medical, din care să reiasă şi calitatea de prestator de servicii în cabinetul de practică organizat conform Ordonanţei de urgenţă a Guvernului nr. 83/2000, aprobată cu modificări prin Legea nr. 598/2001, şi, după caz, conform Legii nr. 213/2004, cu modificările ulterioare; pentru psihologi se va solicita şi certificatul de înregistrare a furnizorului de servicii psihologice, conform Legii nr. 213/2004, cu modificările ulterioare;

h) avizul de liberă practică sau atestatul de liberă practică eliberat de Colegiul Psihologilor din România, pentru psihologi;

 k) certificatul de membru al CMR pentru fiecare medic care îşi desfăşoară activitatea la furnizor într-o formă prevăzută de lege şi care urmează să fie înregistrat în contract şi să funcţioneze sub incidenţa acestuia, valabil la data încheierii contractului şi reînnoit pe toată perioada derulării contractului, document care se eliberează/avizează şi pe baza dovezii de asigurare de răspundere civilă în domeniul medical - ***pentru medicii care au depășit vârsta de pensionare este necesar avizul anual eliberat de DSP prin colegiile județene ale medicilor, pentru a putea desfășura activitate în contract cu CAS Olt.***

 l) certificatul de membru al OAMGMAMR pentru asistentul medical/soră medicală care îşi desfăşoară activitatea la furnizor într-o formă prevăzută de lege, valabil la data încheierii contractului şi reînnoit pe toată perioada derulării contractului, document care se eliberează/avizează şi pe baza dovezii de asigurare de răspundere civilă în domeniul medical;

m) copie după structura avizată/aprobată conform reglementărilor în vigoare, pentru unitatea sanitară ambulatorie;

n) declaraţia pe proprie răspundere a reprezentantului legal al furnizorului de servicii medicale clinice, privind derularea unui singur contract de furnizare servicii medicale clinice în ambulatoriu de specialitate, conform modelului anexat;

o) declaraţia pe proprie răspundere a medicilor de specialitate privind desfăşurarea activităţii într-un singur contract cu o casă de asigurări de sănătate, cu un program total al activităţii medicale desfăşurate pe săptămână, conform modelului anexat;

p) declaratia pentru desfasurarea activitatii in baza contractului incheiat cu CAS OLT pentru anul 2022 ;

r) lista cu aparatura din dotarea cabinetelor medicale necesară realizării serviciilor prevăzute în anexa 7 din Ordinul nr. 1068/627/2021 pentru aprobarea Normelor metodologice de aplicare în anul 2021 a H.G nr. 696/2021 pentru aprobarea pachetelor de servicii şi a Contractului-cadru, cu modificarile si completarile ulterioare , conform anexei nr. 4 ;

s) contractul de service pentru aparatura din dotarea cabinetelor medicale necesară realizării serviciilor prevăzute în anexa 7 Ordinul nr. 1068/627/2021 pentru aprobarea Normelor metodologice de aplicare în anul 2021 a H.G nr. 696/2021 pentru aprobarea pachetelor de servicii şi a Contractului-cadru, cu modificarile si completarile ulterioare;

**IV. PRECIZĂRI PRIVIND TRANSMITEREA DOSARELOR DE CONTRACTARE LA CAS OLT:**

* Documentele necesare încheierii contractelor se transmit în format electronic asumate fiecare în parte prin semnătura electronică extinsă/calificată a reprezentantului legal al furnizorului. Reprezentantul legal al furnizorului răspunde de realitatea şi exactitatea documentelor necesare încheierii contractelor.
* Medicii, pentru a intra în relaţie contractuală cu casa de asigurări de sănătate, trebuie să deţină semnătură electronică extinsă/calificată.
* Conform prevederilor art.196, alin. (2) din Contract-cadru: *”În cazul în care furnizorii de servicii medicale, furnizorii de medicamente şi unele materiale sanitare depun/transmit cererile însoţite de documentele prevăzute de actele normative în vigoare, necesare încheierii şi negocierii contractelor,* ***la alte termene decât cele stabilite şi comunicate de către casele de asigurări de sănătate*** *şi nu participă la negocierea şi încheierea contractelor în termenele stabilite de către acestea,* ***furnizorii respectivi nu vor mai desfăşura activitatea respectivă în sistemul de asigurări sociale de sănătate până la termenul următor de contractare****, cu excepţia situaţiilor ce constituie cazuri de forţă majoră, confirmate de autoritatea publică competentă, confirmate de autoritatea publică competentă, potrivit legii, şi notificate de îndată casei de asigurări de sănătate, respectiv Casei Naţionale de Asigurări de Sănătate. ”*

**V. AGENDA DE CONTRACTARE:**

* 1) 01.04.2022 – vineri 08.04.2022, = perioada de transmitere electronica a documentaţiei la CAS Olt,
* 2) Luni, 11.04.2022, ora 1200 = afişarea la sediul CAS Olt a listei cu furnizorii admişi în vederea negocierii contractelor şi a furnizorilor respinşi,
* 3) Luni, 11.04.2022, orele 1200 –1700 si Marti 12.04.2022, orele 830 –1200 = primirea contestaţiilor,
* 4) Marti 12.04.2022, orele 1200-1700 = rezolvarea contestaţiilor afişarea rezultatelor solutionarii contestatiilor, pe pagina web si la sediul CAS Olt,
* 5) Vineri, 15.04.2022 = negocierea si incheierea contractelor de furnizare de servicii medicale în asistența medical de specialitate din ambulatoriu pentru specialitățile clinic inclusiv pentru specialitatea medicină fizică și reabilitare.
* **Adresa de e-mail la care se transmit documentele:** **ctrparaclinic.casot@gmail.com****.**

Documentatia de contractare va fi publicata si pe site CAS Olt : [www.casot.ro](http://www.casot.ro), la sectiunea-furnizori de servicii medicale-clinice-contractare 2022.

Pentru informaţii suplimentare vă puteţi adresa Compartimentului ECSMMDM din cadrul CAS Olt sau la telefon 0372.756.681, persoană de contact – Dragomirescu Alina